Avioeron perunut Karpela tänään IL:lle: Asiat hyvin | Viihde | Iltalehti.fi
Tanja Karpela: Asiat hyvin
Tiistai 11.3.2008 klo 10.15 (päivitetty klo 10.34)
Kansanedustaja Tanja Karpela myöntää Iltalehdelle, että he ovat palaamassa yhteen Olli Saarelan kanssa. - Avioerohakemusta ei ole vielä kuitenkaan vedetty pois, Karpela kertoi Iltalehdelle eduskunnassa tänään. Tanja Karpela toteaa, että nyt edetään parisuhteessa rauhallisesti. Karpela myöntää, että hän on viettänyt Olli Saarelan kanssa paljon yhteistä aikaa viime aíkoina. Karpelan ja Saarelan eron peruuntumisesta kertoi ensimmäisenä Ilta-Sanomat.Pariskunta ilmoitti erostaan joulukuussa. Avioeron harkinta-aika päättyisi toukokuussa.Tanja Karpela vaihtoi nimensä Saarelasta Karpelaksi vasta jokin aika sitten. Pariskunta myi myös yhteisen talonsa, ja he asuvat tällä hetkellä eri osoitteissa. JARI KUPIAINEN